钦定古今图书集成/历象汇编/乾象典/第090卷 > 御制喜雪歌赐兵部尚书张本〈有序〉
## 钦定古今图书集成/历象汇编/乾象典/第090卷 > 御制喜雪歌赐兵部尚书张本〈有序〉

同前

朕承天序，位群臣万姓之上，夙夜劳心，以生民为虑。仰荷天地祖宗之佑，下资文武之臣，协赞燮理之助。及兹一阳将复，六出呈祥，盖来岁丰稔之兆。遂作《喜雪之歌》，与群臣共乐之。敕光禄寺赐酒馔，对此瑞景，宜各尽觞。歌曰：

“天气肃肃当严冬，大地凛冽号朔风。”扶桑曜雪韬曈
眬，屏翳一色浮鸿濛。斯须素景摇太空，霏花糁叶何
丰茸。六出巧自造化工，覆纩敷缟远近同。缀琼贴珞
缘墙墉，轻盈宛转穿帘栊。千门万户光玲珑，积平坎
埳增丘封。冻合沟渎流靡通，林沼幻出银芙蓉。遂令
松篁失青葱，翰飞蠕动寂敛踪。万几之暇坐九重，岂
不自足鲜与𬪩，一念所重存瘝恫，荷戈披甲防彝戎，
况复怀此为冲冲。维时预兆年岁丰。滋润麰麦消，螟
螽腾懽溢喜畎亩农